Leandro Carré Alvarellos

Leandro Carré Alvarellos, nado na Coruña o 30 de agosto de 1888 e finado na mesma cidade o 14 de febreiro de 1976, foi un escritor galego.

 Traxectoria 
Foi o cuarto fillo (de once irmáns) de Uxío Carré Aldao e Purificación Alvarellos Pena. Traballou na librería do seu pai e despois na litográfica La Artística. Acudiu á escola de Marcial Miguel de la Iglesia Vázquez e de Eduardo Corral, mais non fixo estudos superiores porque debía axudar na economía familiar e aforrar gastos, xa que a libraría de seu pai comezara o declive.Álbum das Irmandades da Fala CCG. En 1911 foi destinado á sucursal da fábrica no Porto. Logo de tres anos regresou á Coruña onde foi oficinista, contador e encargado de varios negocios. Foi redactor na Coruña de Vida Gallega, colaborou en Coruña Cómica (co pseudónimo "Fabriella") e Tierra Gallega (co pseudónimo "L. de S."). Foi un dos fundadores das Irmandades da Fala e colaborou en A Nosa Terra, da que foi director na ditadura de Primo de Rivera. No ámbito teatral dirixiu os grupos de teatros dos coros Cántigas da Terra e Saudades e entre 1922 e 1926 a Escola Dramática Galega herdeira do Conservatorio Nacional de Arte Galega e fundou a editorial Lar en 1924, foi membro do Seminario de Estudos Galegos.

Durante a guerra civil española, o seu fillo Leandro Carré Brandariz faleceu en estrañas circunstancias en Asturias en maio de 1937. Carré Alvarellos foi buscalo con resultados infrutuosos, e detivérono ao volver á Coruña, polo que pasou cinco meses no cárcere.

Colaborou coa prensa emigrada e do exilio. Foi membro de número da Real Academia Galega, onde ingresou o 3 de marzo de 1945 coa lectura do discurso El idioma gallego en la Edad Media, respondido por Xosé Filgueira Valverde. Empregou o pseudónimo de Ramón Alvariño.
Vida persoal

miniatura|dereita|Uxío Carré Aldao cos seus fillos, de esquerda a dereita Gonzalo, Leandro, Uxío, Lois e Carlos.

Casou con Carmen Brandariz Eiroa, e foi pai de Leandro, Ana María e Adela Carré Brandariz.

 Obra en galego 
 Narrativa 
 Amor malfadado, 1918.
 Contos e diálogos, 1918.
 Naiciña, 1925, Lar.
 A propia vida, 1925, Lar.
 O home que deu vida a un morto, 1926.
 O xornal de Mavi, 1927.
 Nos picoutos de Antoín, 1955 (escrita en 1929).
 Contos de pantasmas, 1972.
 Obra inédita e esquecida, con obras escritas en 1915 e 1972 (Alvarellos Editora, 2006)

 Teatro 
miniatura|dereita|Compoñentes da Escola Dramática Galega na Coruña en 1923
 Tolerías, 1917.
 Noite de ruada, 1918.
 Rexurdimento, 1918.
 Pra vivir ben de casados..., 1918.
 Enredos, 1919.
 O engano, 1919.
 O corazón dun pedáneo, 1921.
 Un caso compricado, 1922.
 A venganza, 1922.
 O pecado alleo, 1924.
 Almas en pena, 1957.

 Gramáticas e dicionarios 
 Compendio de gramática galega, 1919.Asinado co pseudónimo de Ramón Alvariño.
 Diccionario galego-castelán I, 1928.
 Diccionario galego-castelán II, 1931.
 Diccionario galego-castelán e vocabulario castelán-galego, 1933, ampliado en 1972.
miniatura|300px|Entrada dos poetas no SEG en 1926 en Santiago. Están, entre outros: Florentino López Cuevillas, Victoriano Taibo, Vicente Risco, Gonzalo López Abente, Salvador Cabeza de León, Antón Villar Ponte, Xosé Filgueira Valverde, Castelao, Otero Pedrayo, Manuel Lugrís Freire, Leandro Carré e Jaime Vidal Rey.

 Edicións 
 As lendas tradizonaes galegas (1969; Porto: Museo de Etnografia e História)

 Traducións 
 Capítulos XXV e XXVI do tomo segundo do "Quixote", de Miguel de Cervantes. Real Academia Galega, 1975.

 Obra en castelán 
 Gramáticas e dicionarios 
 Gramática gallega, 1967, Editorial Moret.

 Edicións 
 Las leyendas tradicionales gallegas, 1977, Espasa-Calpe, Madrid.

 Galería de imaxes 

 Notas 

 Véxase tamén 

 Bibliografía 









 Outros artigos 
 Leandro Carré Brandariz (fillo)
 Conservatorio Nacional da Arte Galega

 Ligazóns externas 

 Membros da Academia. Leandro Carré Alvarellos RAG.

Categoría:Escritores de Galicia en lingua castelá
Categoría:Escritores de Galicia en lingua galega
Categoría:Dramaturgos en lingua galega
Categoría:Lexicógrafos
Categoría:Membros de número da Real Academia Galega
Categoría:Nados na Coruña
Categoría:Nados en 1888
Categoría:Membros do Seminario de Estudos Galegos
Categoría:Irmandades da Fala
Categoría:Finados en 1976